CELEX: 62011FN0052
Language: mt
Date: 2011-04-24 00:00:00
Title: Kawża F-52/11: Rikors ippreżentat fl- 24 ta’ April 2011 — ZZ vs Bank Ewropew għall-Investiment

25.6.2011   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 186/37
            
         Rikors ippreżentat fl-24 ta’ April 2011 — ZZ vs Bank Ewropew għall-Investiment
   (Kawża F-52/11)
   2011/C 186/70
   Lingwa tal-kawża: it-Taljan
   
      Partijiet
   
   
      Rikorrent: ZZ (Strassen, il-Lussemburgu) (rappreżentant: L. Isola, avukat)
   
      Konvenut: Bank Ewropew għall-Investiment
   
      Suġġett u deskrizzjoni tal-kawża
   
   Minn naħa, l-annullament ta’ ittra li permezz tagħha l-President tal-BEI ddikjara li, wara li l-Kummissjoni ta’ investigazzjoni ddeċidiet li l-ilment dwar fastidju psikoloġiku mressaq mir-rikorrent kellu jiġi miċħud, ma kienet meħtieġa ebda azzjoni u lanqas ma kien meħtieġ l-annullament ta’ deċiżjonijiet oħrajn relatati mal-investigazzjoni dwar fastidju psikoloġiku. Min-naħa l-oħra, dikjarazzjoni li r-rikorrent kien vittma ta’ fastidju psikoloġiku.
   
      Talbiet tar-rikorrent
   
   
               —
            
            
               jannulla l-ittra tal-1 ta’ Settembru 2010 sa fejn il-President tal-BEI, barra milli ma adotta ebda miżura fir-rigward tal-fastidju psikoloġiku li għalih ilu suġġett għal snin ir-rikorrent, qies li seta’ jinvestiga l-mertu tal-motivazzjoni tal-Kummissjoni ta’ investigazzjoni;
            
         
               —
            
            
               jannulla r-rapport u l-konklużjonijiet adottati mill-Kummissjoni ta’ investigazzjoni fit-30 ta’ Ġunju 2010, sa fejn ma wettqet ebda investigazzjoni fuq l-aġir tal-Kummissjoni tal-ilmenti u tal-komponenti tiegħu, fil-parti fejn ġie definit il-fastidju psikoloġiku u, fl-aħħar nett, fil-parti fejn ċaħdet l-ilment, illimitat lilha nnifisha biss għall-eżami tal-aġir ta’ xi persuni u arbitrarjament eskludiet l-investigazzjoni fuq xi wħud mill-fatti rrapportati;
            
         
               —
            
            
               jannulla l-ittri tas-17 ta’ Novembru 2010 u tat-30 ta’ Novembru 2010 li permezz tagħhom il-President tal-BEI, fil-kuntest tal-proċedura skont l-Artikolu 41 tar-Regolamenti tal-Persunal, ma awtorizzax lir-rikorrent jirrappreżenta lilu nnifsu, filwaqt li min-naħa l-oħra l-Bank kien irrappreżentat minn impjegat tiegħu;
            
         
               —
            
            
               jannulla l-messaġġ tal-14 ta’ April 2011 li permezz tiegħu d-Direttur tar-Riżorsi Umani irrifjuta kwalsiasi kumpens;
            
         
               —
            
            
               jannulla l-atti kollha relatati, konsegwenti u preċedenti, fosthom, bla ebda dubju, dawk użati mill-Kummissjoni għal fastidju psikoloġiku;
            
         
               —
            
            
               jiddikjara li kien hemm fastidju psikoloġiku fil-konfront tar-rikorrent;
            
         
               —
            
            
               jordna lill-BEI itemm il-fastidju psikoloġiku fil-konfront tar-rikorrent u jikkundannah, minbarra għall-ħlas ta’ kumpens għad-danni fiżiċi, morali u materjali li rriżultaw b’konsegwenza tal-fastidju, għall-ispejjeż tal-kawża, għall-interessi u għar-rivalutazzjoni tal-krediti magħrufa lilu.